Arheološko nalazište Lug
<s>Arheološko nalazište Lug nalazi se na području opštine Goražde, Bosna i Hercegovina.</s><s>Područje je slučajno otkriveno, 50-tih godina dvadesetog vijeka, prilikom građevinskih radova.</s><s>Arheolog Alojz Benac uspio je, na već razrušenom lokalitetu, odrediti o kakvom se neolitskom naselju radilo, te na osnovu keramike odrediti pripadnost lokaliteta vinčanskoj kulturi.</s><s>Arheološko područje Lug proglašeno je za nacionalni spomenik BiH.</s>

<s>Lokacija 
Smješteno je oko 3,5 km južno od Goražda, na desnoj obali Drine, u naselju Zupčići, zaselak Lug.</s>

<s>Historija 
Neolit Bosne i Hercegovine zahvata vremenski okvir od VI do početka III milenijuma.</s>

<s>U doba mlađeg, a djelimično i srednjeg neolita, središte Vinčanske kulture bilo je na srednjem Balkanu.</s><s>Periferni dijelovi te kulture zahvatali su i područje sjeveroistočne i istočne Bosne.</s><s>To potvrđuju dva nalazišta: Gornja Tuzla i Lug.</s><s>Na navedenim lokalitetima, Vinčanska kultura predstavljena je svojom perifernom, dosta osiromašenom varijantom.</s><s>U poređenju s klasičnom i ostalim varijantama, istočnobosanska se odlikuje znatno skromnijim sadržajem.</s><s>Pronađena figura izvanredan je primjerak pljosnate statuete(4), koja je u isto vrijeme jako shematično urađena, ali pored toga postoji skladnost i dotjeranost formi.</s><s>Ruke su savijene, i završavaju se na bokovima dugim urezanim prstima.</s><s>Noge su neobično kratke, gluteji jako naglašeni, dok su prsa sasvim slabo istaknuta.</s><s>Na glavi je jedino modeliran nos (stiskanjem prstiju), a sa svake strane na glavi je smještena rupica za vješanje.</s><s>Figuri nedostaje bilo kakav realistički detalj.</s><s>Najpoznatiji nalaz je primjerak pljosnate statuete koja prikazuje žensku figuru.</s><s>Urađena je šematično.</s><s>Ruke su savijene, i završavaju se na bokovima dugim urezanim prstima.</s><s>Noge su neobično kratke, gluteji jako naglašeni, dok su prsa sasvim slabo istaknuta.</s><s>Na glavi je jedino modeliran nos (stiskanjem prstiju), a sa svake strane na glavi je smještena rupica za vješanje.</s><s>Figuri nedostaje bilo kakav realistički detalj.</s>

<s>S druge strane Drine nalazi se nalazište Popov Do, takođe neolitsko, ali koje pripada Lisičićkoj grupi.</s><s>Kao da je Drina i u davna vremena bila granica širenja i miješanja različitih kultura.</s>

<s>Nova istraživanja</s>

<s>Zahvaljujući njemačkom arheološkom institutu i fakultetu iz Kila obavljena su geomagnetska snimanja tako da se tačno znalo gdje treba kopati.</s><s>Snimanjem se ustanovilo da se na ovom lokalitetu, na dva do tri hektara zemlje, nalazi naselje s jasnim ostacima kuća koje su mnogo veće od onih pronađenih na području Visokog (Okolište) i koje datiraju iz tog periodu.</s><s>Oko naselja nalazi se i jedan zaštitni jarak.</s><s>Istraživanja su obavljena 2009. goodne, kada su, ostatke kuća, pronađeni dijelovi alata, fragmenti kuhinjske keramike te niz drugih predmeta iz tog perioda.</s><s>Botaničari iz Njemačke vrše i ispitivanje sastava zemljišta kako bi utvrdili i koje su se žitarice uzgajale u tom periodu s obzirom da je na ovom lokalitetu pronađen i žrvanj za mljevenje ječma.</s><s>Prema procjenama stručnjaka, naselje je staro više od sedam hiljada godina.</s>

<s>Literatura 
 Alojz Benac-Đuro Basler-Borivoj Čović-Esad Pašalić-Nada Miletić-Pavao Anđelić -Sarajevo, 1966- KULTURNA ISTORIJA BOSNE I HERCEGOVINE</s>

<s>Reference</s>

<s>Vanjske veze 
 Istraživanja na Lugu
 Lug</s>

<s>Nacionalni spomenici u Goraždu
Lug
Vinčanska kultura</s>

